شرفت يا نكسون بابا

شرفت يا نيكسون بابا اغنيه مصريه الفها احمد فؤاد نجم و لحنها و غناها الشيخ امام

250px|left|احمد فؤاد نجم

   كلمات 

شرفت يا نيكسون بابا يابتاع الووتر جيت

عملولك قيمة و سيما سلاطين الفول والزيت

فرشوا لك أوسع سكة من راس التين على مكة

وهناك تنفد على عكا و يقولوا عليك حجيت

.....

ماهو مولد ساير داير شيء لله يا أصحاب البيت

جواسيسك يوم تشريفك على كيفك نصبوا الزار

تتقصع فيه المومس والقارح و المندار

جواسيسك يوم تشريفك عملوا لك دقة و زار

تتقصع فيه المومس و القارح و المندار

و الشيخ شمهورش راكب على الكوديا و هات يا مواكب

و بواقى الزفة عناكب ساحبين على حسب الصيت

طبع

ماهو مولد ساير داير شيء الله يا أصحاب البيت

.....

شرفت يا نيكسون بابا يا بتاع الووترجيت

عملو لك قيمة و سيما سلاطين الفول و الزيت

فرشوا لك أوسع سكة من راس التين على مكة

و هناك تنفد على عكا و يقولوا عليك حجيت

ماهو مولد ساير داير شيء لله يا أصحاب البيت

.....

عزموك فقالوا تعالى تاكل بونبون و هريسة

قومت أنتَ لأنك مهيف صدقت إن إحنا فريسة

طبيت لحقوك بالزفة يا عريس الغفلة يا خفة

هات وشك خد لك تفه شوبش من صاحب البيت

ماهو مولد ساير داير شيء لله يا اصحاب البيت

.....

شرفت يا نيكسون بابا يا بتاع الووترجيت

عملوا لك قيمة و سيما سلاطين الفول و الزيت

فرشوا لك أوسع سكة من راس التين على مكه

و هناك تنزل على عكا و يقولوا عليك حجيت

ماهو مولد ساير داير شيء لله يا اصحاب البيت

.....

خد منى كلام يبقى لك و لو أنك مش هتعيش

لا هقول أهل ولا جهل ولا تيجى ولا ماتجيش

بيقولوا اللحم المصرى مطرح ما بيسرى بيهرى

و دا من تأثير الكشرى والسوس والفول أبو زيت

يا خواجة

ماهو مولد ساير داير شيء لله يا صحاب البيت

.....

شرفت يا نيكسون بابا يا بتاع الووترجيت

عملوا لك قيمة و سيما سلاطين الفول و الزيت

فرشوا لك أوسع سكة من راس التين على مكة

و هناك تنزل على عكا و يقولوا عليك حجيت

ماهو مولد ساير داير شيء لله يا أصحاب البيت
مصادر

تصنيف:احمد فؤاد نجم
تصنيف:الشيخ امام
تصنيف:اغانى باللغه المصريه
تصنيف:كلمات اغانى